Diplazium

Ti Diplazium ket ti henero dagiti pako nga espesipiko a mangiraman kadagiti agarup a 400 nga ammo a sebbangan dagiti twinsorus a pako.  Ti kayat a sawen ti Griego a ramut ti diplazein ket doble: ti indusia iti daytoy a henero ket mairukan kadagiti dua  a bangir iti urat.  Dagitoy a pako ket nasapsapada a naikeddeng a parte dagiti pamilia ti Athyriaceae, Dryopteridaceae, Aspleniaceae, wenno Polypodiaceae ngem masansanda a mabigbig a kas maitagikua iti bukodda a taksonomiko a pamilia.  Narigat ken di unay ammo ti taksonomia iti daytoy a henero, ken babaen idi 2009 saan pay daytoy a suheto iti maysa a kompleto a monograpiko a panagadal.Leticia Pacheco and Robbin C. Moran.  Lectotypification of Several Names Currently Placed in Diplazium (Woodsiaceae).  American Fern Journal, Vol. 93, No. 2 (Abr. - Hun., 2003), pp. 90-92 Ti pannakaiwarwarasda ket pantropikal, nga adda met dagiti bassit a sebbangan a maigay-at kadagiti temperado a lugar.

Ti risoma iti henero ti Diplazium ket agdumaduma manipud iti agdalapdap aginggana iti tumakder, ken nasiksikan.  Dagiti dakkel a nabingbingay a bulong ket matnag-bulong wenno kankanyon a berde, tropopodikoTi tropopoda ket ti organo a pagipenpenan ti makan a naipalawag manipud kadagiti bilang dagiti pako iti Amianan nga Amerika. Buklen daytoy iti naipadakkel ken nabaliwan a batayan ti bulong a napunno iti kulanit a pagipenpenan iti almidon.  Kitaen da W. H. Wagner, Jr. ken D. M. Johnson, Taxon, Vol. 32, No. 2 (Mayo, 1983), pp. 268-269 para iti ad-adu pay a pakaammo ti daytoy nga organo. ken mabalin a monomorpiko wenno nakapuy a dimorpiko.  Ti estipe ket berde, nauneg a naguritan manipud iti ngato, ken mabalin a daytoy ket nasiksikan wenno nalamuyot.  Daytoy ket kankanayon nga addaan kadagiti dua nga immindayon a baskular a reppet.  Dagiti bulong ket mabalin a bugbugtong wenno dagiti dua ket interoda pinnado, sumakop manipud iti arinduyog-sukog gayang aginggana iti deltate, ken manipud iti hierba aginggana iti marapapel.  Daytoy ket addaan kadagiti nalinteg a basalo a soro a naparisan iti agbatog iti isu met laeng nga urat.  Nalinteg ken agtultuloy ti indusium, ken marakayumanggi ti esporangio.
Adda dagiti kadawyan a sebbangan a mangiraman ti Diplazium hymenodes, ti pako a paboreal; Diplazium esculentum, ti nateng a pako; Diplazium molokaiense, ti twinsorus a pako ti Molokai; ken ti Diplazium lonchophyllum, ti gayang-bulong a pako ti wayang.

 Taksonomia 
Ti Diplazium ket adda iti pamilia ti Athyriaceae iti klado ti eupolypodiales II iti urnos ti Polypodiales, iti klase ti Polypodiopsida. Ti kadawyan a pako ti wayang iti Amianan nga Amerika, ti Diplazium pycnocarpon, ket nabirukan a saan a maitagikua iti dayta a henero, ngem imbes ket a naikabil iti henero ti Homalosorus (Diplaziopsidaceae) 

 Dagiti napili a sebbangan 
Diplazium australe
Diplazium dietrichianum
Diplazium esculentum
Diplazium melanochlamys
Diplazium molokaiense
Diplazium sibiricum

 Dagiti nota 

 Dagiti nagibasaran 


Kategoria:Athyriaceae